
Στις εορταστικές εκδηλώσεις προς τιμήν του Αγίου Νεκταρίου στην ομώνυμη 
Ιερά Μονή Κιλκίς και στους Άνω Αποστόλους ο Δήμαρχος Κιλκίς 
Ο Δήμαρχος Κιλκίς Δημήτρης Κυριακίδης συνεόρτασε, χθες, με τους πιστούς τη μνήμη του Αγίου Νεκταρίου του Σπανού, Εφόρου και Προστάτη της ομώνυμης Ιεράς Μονής της Ιεράς Μητροπόλεως Πολυανής και Κιλκισίου, συμμετέχοντας στη λατρευτική εκδήλωση του πανηγυρικού εσπερινού που τελέστηκε στη Μονή.
Ακολούθως, επισκέφθηκε τους Άνω Αποστόλους και εκκλησιάστηκε στον πανηγυρίζοντα Ιερό Ναό Αγίου Νεκταρίου του οικισμού, όπου χοροστάτησε στον αρχιερατικό εσπερινό ο Σεβασμιώτατος Μητροπολίτης Πολυανής και Κιλκισίου κ.κ. Βαρθολομαίος, μαζί με τον Αντιπρόεδρο της Βουλής, βουλευτή Κιλκίς Γιώργο Γεωργαντά, τον βουλευτή Κιλκίς Στέφανο Παραστατίδη,τον Πρόεδρο της Δημοτικής Κοινότητας Μαυρονερίου Ιορδάνη Μελικίδη και τον Πρόεδρο της ΔΕΕΠ ΝΔ Κιλκίς Μηνά Παπαδόπουλο.   
